Para kinasih, punapa ta wujuding kita kanthi andhap asor kangge nampi timbalanipun Gusti Allah? Prasaja kemawon, inggih punika kita boten badhe tumindak ingkang aneh-aneh, temah ndadosaken kucem asmanipun Gusti. Kanthi manah ingkang tinarbuka nampi panuntuning Sang Roh Suci lan kanthi makaten ugi kita purun nampi sedaya pepenget, pameleh, lan pitedah saking sok sintena kemawon.Badhe tansah setya nindakaken sadaya pakaryan kanthi jujur lan pasrah wonten ing ngarsanipun Gusti. Kanthi manah ingkang kebak raos sokur lan suka bingah nglampahi sadaya pedamelan lan peladosan minangka wujuding berkahing Gusti. Kita sami sumadya kapimpin dening Roh Suci.